Baywatch (film)
Baywatch (film) er en amerikansk actionkomedie fra 2017. Filmen er baseret på TV-serien Baywatch.

Handling 
I Emerald Bay, Florida, er Mitch Buchannon (spillet af Dwayne Johnson) og hans hold af livreddere, inklusive hans næstkommanderende Stephanie Holden, ved stranden og bugten som en del af en eliteafdeling af livreddere, kendt som Baywatch. Efter at have gennemført over 500 redninger i løbet af sin karriere, er Mitch meget vellidt af samfundet. Under en af sine morgenpatruljer opdager Mitch en lille pose narkotika, som er skyllet op af vandet nær Huntley Club, som nu ejes af forretningskvinden Victoria Leeds. Victoria Leeds har i hemmelighed bestukket byrådsmedlemmet Rodriguez og en række andre i et forsøg på at øge hendes indsats.

Mitch møder senere atleten Matt Brody, som mener, at hans tidligere deltagelse i de Olympiske Lege automatisk giver ham adgang til at starte som livredder uden at skulle igennem en eneste test først. Efter en række konkurrencer får Mitch og hans kolleger tre nye livreddere: Ronnie Greenbaum og Summer Quinn samt Matt Brody. Da en privat yacht bryder i brand, går Brody imod en direkte ordre ved at dykke ned i vandet direkte under flammerne. Det betyder, at Brody skal reddes af de andre livreddere. Mitch, Brody og Summer infiltrerer senere et hospital. Her bliver de vidner til, hvordan Victoria Leeds’ håndlangere har efterladt en forfalsket rapport for at dække over, at byrådsmedlem Rodriguez blev myrdet på Victoria Leeds' ordre.

Overbevist om, at Leeds sælger stoffer via Huntley Club, går Mitch og Brody undercover, hvor de opdager, hvordan Leeds og hendes medarbejdere anskaffer stoffer og sælger stoffer. De forsøger at afsløre Leeds' planer om at privatisere hele stranden, og hun køber systematisk enhver konkurret ud eller eliminerer på anden måde enhver konkurrerende virksomhed i området. Livredderne forsøger derefter at infiltrere en privat fest på Victoria Leeds' personlige yacht for at finde ud af, hvordan hun smugler stoffer.

Medvirkende 

 Dwayne Johnson som Lieutenant Mitch Buchannon
 Zac Efron som Matt Brody
 Priyanka Chopra som Victoria Leeds
 Alexandra Daddario som Summer Quinn
 Jon Bass som Ronnie Greenbaum
 Kelly Rohrbach som C. J. Parker
 Ilfenesh Hadera som Stephanie Holden
 Yahya Abdul-Mateen II som Sergeant Garner Ellerbee
 Rob Huebel som Captain Thorpe
 Hannibal Buress som Dave, The Tech
 Oscar Nunez som Councilman Rodriguez
 Amin Joseph som Frankie
 Jack Kesy som Leon
 Belinda Peregrín som Carmen
 David Hasselhoff som Mentoren Mitch Buchannon (gæsteoptræden)
 Pamela Anderson som Captain Casey Jean Parker (gæsteoptræden)

Produktion 
Filmen er instrueret af Seth Gordon. Det kostede 460 millioner kroner at lave filmen.

Referencer 

Baywatch